

**Қазақстан Республикасының жоғары оқу орындарын оңтайландыру мәселелері бойынша комиссия құру туралы**

***Күшін жойған***

Қазақстан Республикасы Премьер-Министрінің 2019 жылғы 29 қазандағы № 199-ө өкімі. Күші жойылды - Қазақстан Республикасы Премьер-Министрінің 2020 жылғы 9 шілдедегі № 93-ө өкімімен

      Ескерту. Күші жойылды - ҚР Премьер-Министрінің 09.07.2020 № 93-ө өкімімен.

      Жоғары білім беру сапасын арттыру мақсатында:

      1. Қазақстан Республикасының жоғары оқу орындарын оңтайландыру мәселелері бойынша комиссия құрылсын.

      2. Қоса беріліп отырған:

      1) Комиссия құрамы;

      2) Комиссия туралы ереже бекітілсін.

|  |  |
| --- | --- |
|
*Премьер-Министр*
 |
*А. Мамин*
 |

|  |  |
| --- | --- |
|   | Қазақстан РеспубликасыПремьер-Министрінің2019 жылғы 29 қазандағы№ 199-ө өкіміменбекітілген |

 **Қазақстан Республикасының жоғары оқу орындарын оңтайландыру мәселелері бойынша комиссияның құрамы**

      Қазақстан Республикасы Премьер-Министрінің орынбасары, төраға;

      Қазақстан Республикасының Білім және ғылым министрі, төрағаның орынбасары;

      Қазақстан Республикасының Білім және ғылым вице-министрі, хатшы;

      Қазақстан Республикасы Парламенті Сенатының депутаты (келісу бойынша);

      Қазақстан Республикасы Парламенті Мәжілісінің депутаты (келісу бойынша);

      Қазақстан Республикасының Ұлттық экономика вице-министрі;

      Қазақстан Республикасының Қаржы вице-министрі;

      Қазақстан Республикасының Денсаулық сақтау вице-министрі;

      Қазақстан Республикасының Әділет вице-министрі;

      Қазақстан Республикасының Мәдениет және спорт вице-министрі;

      Қазақстан Республикасының Ауыл шаруашылығы вице-министрі;

      Қазақстан Республикасы Білім және ғылым министрлігі Білім және ғылым саласындағы бақылау комитетінің төрағасы;

      Қазақстан Республикасы Ұлттық экономика министрлігі Бәсекелестікті қорғау және дамыту комитетінің төрағасы;

      Қазақстан Республикасы Қаржы министрлігі Мемлекеттік мүлік және жекешелендіру комитетінің төрағасы;

      "Атамекен" Қазақстан Республикасы Ұлттық кәсіпкерлер палатасы төрағасының орынбасары (келісу бойынша);

      "Nur Otan" партиясының хатшысы (келісу бойынша);

      Қазақстан білім және ғылым қызметкерлерінің салалық кәсіби одағының төрағасы (келісу бойынша);

      Қазақстан Республикасы жоғары оқу орындары қауымдастығының президенті (келісу бойынша);

      "Назарбаев Университеті" дербес білім беру ұйымының вице-президенті (келісу бойынша);

      "Қазақстан Азаматтық Альянсы" заңды тұлғалар бірлестігінің президенті (келісу бойынша);

      "ADAL BILIM" Қазақстан Республикасы Білім және ғылым министрлігінің сыбайлас жемқорлыққа қарсы іс-қимыл жөніндегі жобалық офисінің төрағасы (келісім бойынша).

|  |  |
| --- | --- |
|   | Қазақстан РеспубликасыПремьер-Министрінің2019 жылғы 29 қазандағы№ 199-ө өкіміменбекітілген |

 **Қазақстан Республикасының жоғары оқу орындарын оңтайландыру мәселелері бойынша комиссия туралы**
**ЕРЕЖЕ**

 **1. Жалпы ережелер**

      1. Қазақстан Республикасының жоғары оқу орындарын оңтайландыру мәселелері бойынша ұсыныстар мен ұсынымдар әзірлеуді іске асыратын Қазақстан Республикасының жоғары оқу орындарын оңтайландыру мәселелері бойынша комиссия (бұдан әрі - Комиссия) Қазақстан Республикасы Үкіметінің жанындағы консультациялық-кеңесші орган болып табылады.

      2. Комиссия өз қызметінде Қазақстан Республикасының Конституциясын, заңдарын, Қазақстан Республикасының Президенті мен Үкіметінің актілерін және нормативтік құқықтық актілерді, сондай-ақ осы Ережені басшылыққа алады.

      3. Комиссияның жұмыс органы Қазақстан Республикасы Білім және ғылым министрлігі болып табылады.

      4. Комиссияның отырысы қажеттілігіне қарай өткізіледі.

 **2. Комиссияның міндеттері**

      5. Комиссияның негізгі міндеттері:

      1) жоғары білімі бар кадрларды даярлау сапасын арттыру;

      2) Қазақстан Республикасының жоғары оқу орындарын оңтайландыру бойынша ұсыныстар мен ұсынымдар әзірлеу болып табылады.

 **3. Комиссия жұмысын ұйымдастыру және оның тәртібі**

      6. Комиссия жұмысын ұйымдастыру және оның тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультациялық-кенесші органдар мен жұмыс топтарын құру тәртібі, кызметі мен таратылуы туралы нұсқаулыққа сәйкес жүзеге асырылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК